text: Økonomisk paradoks er løst for ung mor
  26 marts 2014 kl. 13.53
  En 17-årig nybagt mor fra Fredericia følte sig tvunget til at droppe ud af gymnasiet.
  Hun var i februar blevet eneforsørger, var under 18 år og i gang med uddannelse. Derfor var der ikke noget forsørgelsesgrundlag for hende og hendes søn. Men det ville der være, hvis hun stoppede sin uddannelse.
  For halvanden uge siden beskrev Jyllands-Posten og TV SYD sagen.
  Nu er der fundet en midlertidig økonomisk løsning for den unge mor, 
  Emma Kasten, og sønnen, Elliot. Og det er en løsning, som familien er tilfreds med.
  Efter at kommunen tidligere havde givet afslag på dispensation til kontanthjælp samt uddannelseshjælp, er den økonomiske løsning blevet til i form af såkaldte enkeltydelser skriver Jyllands-Posten.dk
  Ydelserne kan hun få frem til den 1. juli, hvor hun modtager SU.
  - Det er en stor, stor lettelse, at der nu er fundet en løsning. Det er så dejligt. Det giver en stor ro, siger Emma Kasten til Jyllands-Posten.dk.
  Artiklen i Jyllands-Posten
  